หุ้นเทคนิคเด่น – บล.เอเซียพลัส กรุ๊ป โฮลดิ้งส์
บล.เอเซียพลัส กรุ๊ป โฮลดิ้งส์ ระบุเทคนิคเช้านี้
24 มิ.ย. 2558

UPA : แนวรับ 2.80 บาท แนวต้าน 3.04 บาท
ประเด็นวิเคราะห์:
– UPA หรือชื่อเดิมคือ CYBER หลังจากราคานิ่งเงียบเรียบร้อยในกรอบ 2.52 -2.88 มานานแสนนาน อยู่ดีๆวานนี้ก็มีมือดีมากระตุกราคาขึ้นมา จนผ่านแนวต้าน 2.88 บาท ขึ้นได้พร้อมกับ Volume ที่ปูดเข้ามามากที่สุดในรอบ 2 เดือน อาการแบบนี้น่าจะยังมีกระแสเก็งกำไรเข้ามา และไม่น่าจะจบภายในวานนี้วันเดียว
– ขณะที่แท่งเทียนเขียวยาวแถมด้วย Volume สนับสนุนวานนี้ สะท้อนได้ถึงแรงซื้อที่เข้ามามาก จนล่าสุดเริ่มเห็นเค้าลางของ MACD ที่หลังจากที่นิ่งเรียบตาม รูปแบบของราคาในช่วงที่ผ่านมา เริ่มมีการปรับตัวเพิ่มขึ้นจนเกิดสัญญาณบวกเล็กๆ จากการตัดเส้น Signal Line ขึ้นมา คาดว่าวันนี้อาจได้เห็น UPA ปรับขึ้นต่อได้อีกโดยมีแนวต้านระยะสั้นที่ 3.04 บาท หากผ่านได้มีเป้าหมายถัดไปที่ 3.16 บาท
– ซื้อ โดยมีเป้าหมายทำกำไรระยะสั้นที่ 3.16 บาท และ ตั้งจุดตัดขาดทุนที่ 2.80 บาท